**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO, KURIAM 2020 METAIS TAIKOMAS 3 PROCENTŲ MOKESČIO TARIFAS, SĄRAŠO PATVIRTINIMO**

2020 m. vasario d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos nekilnojamojo turto mokesčio įstatymo 2 straipsnio 1 dalimi, Šilutės rajono savivaldybės tarybos 2019-05-23 sprendimu Nr. T1-12 „Dėl 2020 metų nekilnojamojo turto mokesčio tarifų“ patvirtintu Nekilnojamojo turto, kuriam taikomas 3 procentų mokesčio tarifas, sąrašo sudarymo ir keitimo tvarkos aprašu, Šilutės rajono savivaldybės taryba n u s p r e n d ž i a:

Patvirtinti nekilnojamojo turto, kuriam 2020 metais taikomas 3 procentų mokesčio tarifas, sąrašą ([pridedama).](TUR02priedas.docx)

Savivaldybės meras

Virgilijus Pozingis

2020-01-

Dalia Rudienė

2020-01-

Stanislova Dilertienė

2020-01-28

Arvydas Bielskis

2020-02-10(G)

Zita Tautvydienė

2020-01-31

Vita Stulgienė

2020-02-05

Rengė

Daiva Thumat, (8 441) 79 210, el. p. daiva.thumat@silute.lt

|  |  |  |  |  |
| --- | --- | --- | --- | --- |
| 2020-01-23 |  |  |  |  |
|  |

ŠILUTĖS RAJONO SAVIVALDYBĖS

**ŪKIO SKYRIAUS TURTO POSKYRIS**

## AIŠKINAMASIS RAŠTAS

**DĖL TARYBOS SPRENDIMO PROJEKTO „DĖL NEKILNOJAMOJO TURTO, KURIAM 2020 METAIS TAIKOMAS 3 PROCENTŲ MOKESČIO TARIFAS, SĄRAŠO PATVIRTINIMO “**

2020 m. vasario 6 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Patvirtinti nekilnojamojo turto, kuriam 2020 metais taikomas 3 procentų mokesčio tarifas, sąrašą.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 37 punktu, vietinių rinkliavų ir mokesčių tarifus įstatymų nustatyta tvarka nustato Savivaldybės taryba.**Vadovaujantis Lietuvos Respublikos* [*nekilnojamojo turto mokesčio įstatymo*](http://www3.lrs.lt/pls/inter3/dokpaieska.showdoc_l?p_id=453671) *2 straipsnio 1 dalimi, apleisto ar neprižiūrimo nekilnojamojo turto sąrašą kiekvienoje savivaldybėje sudaro ir tvirtina savivaldybės taryba.**Vadovaujantis Lietuvos Respublikos nekilnojamojo turto mokesčio įstatymu, Savivaldybės taryba kasmet nustato nekilnojamojo turto mokesčio tarifą, kuris galios Šilutės rajono savivaldybės teritorijoje mokestiniu laikotarpiu. Mokesčio tarifo dydis - nuo 0,5 procento iki 3 procentų. Vadovaujantis Šilutės rajono savivaldybės tarybos 2019-05-23 sprendimu Nr. T1-12 „Dėl 2020 metų nekilnojamojo turto mokesčio tarifų“ patvirtintu* [*Nekilnojamojo turto, kuriam taikomas 3 procentų mokesčio tarifas, sąrašo sudarymo ir keitimo tvarkos aprašu*](https://teisineinformacija.lt/silute/Default.aspx?Id=3&DocId=46230)*, nekilnojamajam turtui, kuris yra naudojamas ne pagal paskirtį arba yra apleistas ir nenaudojamas, 2020 metais bus taikomas 3 procentų mokesčio tarifas.* [*Savivaldybės administracijos direktoriaus 2017 m. gruodžio 6 d. įsakymu Nr. A1-1365*](https://teisineinformacija.lt/silute/Default.aspx?Id=3&DocId=41788) *sudaryta nuolat veikianti darbo grupė sudarė apleisto, neprižiūrimo nekilnojamojo turto, kuriam 2020 metais numatoma taikyti 3 procentų mokesčio tarifą, sąrašą (2019-12-30 protokolas). Šis sąrašas 2020 m. sausio mėn. buvo pateiktas Šilutės rajono savivaldybės tarybos Teritorijų ir kaimo reikalų komitetui.* |
| ***3. Kokių pozityvių rezultatų laukiama.*** |
| *Šilutės rajono savivaldybės teritorijoje esančiam nekilnojamajam turtui, kuris yra apleistas ir nenaudojamas 2020 metais bus nustatytas didesnis, t. y. 3 procentų nekilnojamojo turto mokestinės vertės tarifas, kuris skatins turto savininkus jį tinkamai prižiūrėti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| [*Antikorupcinį vertinimą reikia atlikti.*](TUR02Antikor.vert.paz.docx) |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Savivaldybės administracijos direktoriaus 2017 m. gruodžio 6 d. įsakymu Nr. A1-1365 sudarytos darbo grupė sudarytas apleisto, neprižiūrimo nekilnojamojo turto, kuriam 2020 metais numatoma taikyti 3 procentų mokesčio tarifą, sąrašas (2019-12-30 protokolas).* |
| ***8. Projekto autorius ar autorių grupė.*** |
|  *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Nekilnojamojo turto, kuriam 2020 metais taikomas 3 procentų mokesčio tarifas, sąrašas.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR02priedas1.pdf)*;* [*priedas Nr. 2.*](TUR02priedas2.pdf) |

*Ūkio skyriaus Turto poskyrio vyriausioji specialistė Daiva Thumat*